पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। गोवा में आयोजित भारतीय जनता पार्टी की राष्ट्रीय कार्यकरिणी की बैठक में अनेकों उतार-चढ़ाव के बाद रविवार को आखिरकार अगले लोकसभा चुनाव के प्रचार अभियान की बागडोर गुजरात के मुख्यमंत्नी नरेन्द्र मोदी को सौंप दी गई। इसके साथ ही भाजपा ने पार्टी को अटल, आडवाणी के युग से निकाल कर नई पीढ़ी की अगुआई में आगे बढ़ने का फरमान सुना दिया है।
भाजपा के वरिष्ठ नेता लालकृष्ण आडवाणी की अनुपस्थिति में रविवार को गोवा में संपन्न हुई राष्ट्रीय कार्यकारिणी की बैठक में प्रमुख राजनैतिक प्रतिद्वंदी कांग्रेस को केन्द्र से बेदखल करने के लिए अभी से आक्रामक होकर लोकसभा चुनाव के प्रचार के लिये जुट जाने का निर्णय लिया गया।
रविवार को मोदी रात के लगभग 9 बजे दिल्ली से अहमदाबाद पहुंचे, जहां उनका भव्य स्वागत हुआ। ‘देखो-देखो कौन आया, गुजरात का शेर आया’, ‘देश का नेता कैसा हो, नरेंद्र मोदी जैसा हो’, ‘मोदी जी तुम आगे बढ़ो, हम तुम्हारे साथ हैं..’ कुछ ऐसे स्लोगंस के साथ प्रशंसकों ने मोदी का स्वागत किया।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn